Κουραμπιέδες τραγανοί με χοντροκομμένα καβουρδισμένα αμύγδαλα
Διαλέξουμε ένα καλό βούτυρο για να γίνουν οι κουραμπιέδες μας πιο αρωματικοί και βάζουμε μπόλικα χοντροκομμένα αμύγδαλα για να γίνουν έξτρα τραγανοί.
250 γρ. βούτυρο γάλακτος ή τύπου Κερκύρας ή αγελάδος , 1/2 κούπα ζάχαρη άχνη + μπόλικη επιπλέον, για την επικάλυψη , 2 κουτ. σούπας κονιάκ, 3 κουτ. σούπας ανθόνερο, 3-3 1⁄2 κούπες αλεύρι για όλες τις χρήσεις, 1 κουτ. γλυκού μπέικιν πάουντερ, 2 βανίλιες , 1/2 κούπα αμύγδαλα, καβουρδισμένα και χοντροκομμένα
Για τους τραγανούς κουραμπιέδες, χτυπάμε πολύ καλά στο μίξερ το βούτυρο μέχρι να ασπρίσει και να αφρατέψει αρκετά (περίπου 10 λεπτά).Προσθέτουμε τη ζάχαρη άχνη και συνεχίζουμε το χτύπημα.Στη συνέχεια ρίχνουμε το κονιάκ, το ανθόνερο και σιγά-σιγά το αλεύρι με το μπέικιν πάουντερ και τη βανίλια (όχι όλο μαζί το αλεύρι γιατί μπορεί να μην χρειαστεί).Τέλος προσθέτουμε τα αμύγδαλα και σταματάμε το χτύπημα.Προθερμαίνουμε τον φούρνο στους 170° C.Πλάθουμε τους κουραμπιέδες σε ό,τι σχήμα θέλουμε (στρογγυλό, μισοφέγγαρο κ.λπ.) και τους βάζουμε στη λαμαρίνα του φούρνου που έχουμε ντύσει με λαδόκολλα.Ψήνουμε τους κουραμπιέδες για περίπου 30 λεπτά.Τους βγάζουμε από τον φούρνο και τους βάζουμε σε μια μεγάλη πιατέλα. Τους πασπαλίζουμε με μπόλικη κοσκινισμένη ζάχαρη άχνη όσο είναι ακόμη ζεστοί.
Αλεύρι (ζύμες),Αμύγδαλα,Κονιάκ,Χριστούγεννα